Missatge: Jo no sóc anti-vaccins i sóc conscient que aquestes morts s'han produit igual que s'haurien produit sense vaccí: si vaccines centenars de milers o milions de persones òbviament morirà gent per causes alienes, igual que mor gent que no es vaccina cada dia.Ara bé, per més que em titlleu d'ignorant, que ho sóc, i per més que aquest vaccí hagi estat aprovat per la comunitat científica i suposadament s'ha constatat que no té efectes secundaris perillosos jo mantinc el dubte de que hi pugui haver una probabilitat, encara que sigui molt lleugera, de que aparegui a mig o llarg termini algun efecte secundari inesperat, tenint en compte que els terminis de l'elaboració d'aquest vaccí s'han retallat i que no ha passat massa temps. Aleshores partint d'aquesta base entenc que si ets població de risc, els mínims riscos inesperats del vaccí són molt menors als de córrer el risc d'infectar-te, fins i tot si no ets grup de risc potser és així, i a més a més contribueixes en arribar a la immunitat de grup, però si no ets grup de risc i a més a més has passat el virus, com jo, sent molt improbable, segons les estadístiques, infectar-te per segon cop, per què coi m'hauria de vaccinar? Penso que, per ínfims que siguin, els riscos de posar-me el vaccí, amb els efectes ben estudiats i tot el que vulguis, són superiors als de no posar-me'l.

Resposta: No cal que mantinguis el dubte: és segur que apareixerà algun efecte secundari inesperat no tant a mig/llarg termini, que aquests efectes són la xocolata del lloro, sinó ja a curt termini. Però és que això passa sempre en qualsevol circumstància i sigui quin sigui el temps de prova.Em podries dir "oh, però amb menys temps d'estudi no es poden haver mirat a efectes a més llarg termini" i jo et diré que sí, però això no es fa mai. Els efectes d'un vaccí es miren normalment a 3 mesos vista, ja que sabem que durant els primers 3 mesos és quan apareixen la immensa majoria d'efectes secundaris. És un error de concepte pensar que si el desenvolupament d'un vaccí dura 10 anys s'estudien els efectes a 10 anys: és a dir, que es faci un seguiment a 10 anys d'un vaccinat concret. Això simplement, no es fa pel motiu que he dit abans: els efectes que apareguin més tard de 3 mesos són extremadament rars.Ara bé, tu tens la circumstància especial que ja has passat la malaltia. En aquest cas:1) Saps segur que és Covid-19 el que vas passar?2) Saps segur que vas desenvolupar anticossos?3) Si els vas desenvolupar, saps segur que va ser a nivells suficients per donar-te una protecció molt elevada i que els mantens a aquest nivell?Si és que no a cap de les anteriors preguntes, t'hauries de vaccinar. Si és que sí a totes 3, no cal que et vaccinis, ja que no et serviria de res: deixa les dosis per a qui li calgui.